Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška „EGF/2014/004 ES/Comunidad Valenciana, metalas“). /* COM/2014/0515 final */





AIŠKINAMASIS MEMORANDUMAS PASIŪLYMO APLINKYBĖS 1. Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[1] (toliau – EGF reglamentas). 2. Ispanijos valdžios institucijos pateikė paraišką „EGF/2014/004 ES/Comunidad Valenciana, metalas“ dėl finansinės paramos iš EGF, nes iš 142 įmonių, vykdančių NACE 2 red. 25 skyriaus (Metalo gaminių, išskyrus mašinas ir įrenginius, gamyba)[2] veiklą Valensijos (ES52) NUTS 2 lygio regione atleista darbuotojų arba nutraukta darbo veikla, kaip nurodyta EGF reglamento 3 straipsnyje (toliau – darbuotojų atleidimas). 3. Išsamiai išnagrinėjusi šią paraišką Komisija, laikydamasi atitinkamų EGF reglamento nuostatų, padarė išvadą, kad sąlygos EGF finansinei paramai suteikti yra įvykdytos. PARAIŠKOS SANTRAUKA EGF paraiška: || „EGF/2014/004 ES Comunidad Valenciana, metalas“ Valstybė narė: || Ispanija Susijęs (-ę) regionas (-ai) (NUTS 2 lygio): || Valensijos (ES52) Paraiškos pateikimo data: || 2014 03 25 Iki kada reikia patvirtinti paraiškos gavimą ir pateikti prašymą dėl papildomos informacijos: || 2014 04 07 Papildomos informacijos pateikimo terminas: || 2014 05 20 Vertinimo atlikimo terminas: || 2014 08 12 Intervencijos kriterijus: || EGF reglamento 4 straipsnio 1 dalies b punktas Ekonominės veiklos sektorius (-iai) (NACE 2 red. skyrius): || 25 skyrius (Metalo gaminių, išskyrus mašinas ir įrenginius, gamyba) Ataskaitinis laikotarpis (devynių mėnesių): || 2013 04 01 – 2013 12 31 Atleistų darbuotojų arba darbo veiklą nutraukusių asmenų skaičius per ataskaitinį laikotarpį: || 633 Tikėtinas reikalavimus atitinkančių paramos gavėjų, pasinaudosiančių priemonėmis, skaičius: || 300 Prie individualių poreikių pritaikytoms paslaugoms skirtas biudžetas || 1 622 640 EUR Parengiamosios, valdymo, informavimo ir viešinimo veiklos biudžetas || 76 000 EUR Visas biudžetas || 1 698 640 EUR Iš EGF prašomos finansinės paramos suma || 1 019 184 EUR (60 proc. visų išlaidų) PARAIŠKOS VERTINIMAS Procedūra 4. Ispanijos valdžios institucijos paraišką „EGF/2014/004 ES/Comunidad Valenciana, metalas“ pateikė 2014 m. kovo 25 d., t. y. per 12 savaičių nuo dienos, kai buvo įgyvendinti 5 ir 7 dalyse išdėstyti intervencijos kriterijai. Komisija patvirtino gavusi paraišką 2014 m. balandžio 7 d. – per dvi savaites nuo paraiškos pateikimo. Tą pačią dieną Komisija paprašė Ispanijos valdžios institucijų pateikti papildomos informacijos. Tokia papildoma informacija buvo pateikta per šešias savaites nuo prašymo pateikimo dienos. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2014 m. rugpjūčio 12 d. Paraiškos tinkamumas Intervencijos kriterijai 5. Ispanijos valdžios institucijos pateikė paraišką laikydamosi EGF reglamento 4 straipsnio 1 dalies b punkte nustatyto intervencijos kriterijaus, pagal kurį reikalaujama, kad per devynių mėnesių ataskaitinį laikotarpį iš įmonių, vykdančių veiklą tame pačiame NACE 2 red. skyriuje apibrėžtame ekonominiame sektoriuje ir yra viename NUTS 2 lygio regione arba dviejuose gretimuose NUTS 2 lygio regionuose valstybėje narėje, būtų atleista ne mažiau kaip 500 darbuotojų. 6. Paraiška pateikta dėl atleistų arba darbo veiklą nutraukusių darbuotojų [3], dirbusių 142 įmonėse[4], vykdančiose NACE 2 red. 25 skyriaus (Metalo gaminių, išskyrus mašinas ir įrenginius, gamyba) veiklą NUTS 2 lygio regione Valensijoje (ES52). 7. Devynių mėnesių ataskaitinis laikotarpis: 2013 m. balandžio 1 d. – 2013 m. gruodžio 31 d. Atleistų darbuotojų ir darbo veiklą nutraukusių asmenų skaičiaus apskaičiavimas 8. Atleistų darbuotojų skaičius apskaičiuotas taip: – 380 – nuo tada, kai darbdavys, vadovaudamasis Tarybos direktyvos 98/59/EB[5] 3 straipsnio 1 dalimi, kompetentingai valdžios institucijai raštu pranešė apie planuojamą kolektyvinį atleidimą iš darbo. Dar iki Komisijos vertinimo pabaigos Ispanijos valdžios institucijos patvirtino, kad šie 380 darbuotojų iš tikrųjų buvo atleisti, ir – 253 – nuo darbo sutarties nutraukimo de facto dienos ar nuo jos galiojimo pabaigos ataskaitiniu laikotarpiu. Reikalavimus atitinkantys paramos gavėjai 9. Bendras reikalavimus atitinkančių paramos gavėjų skaičius – 633. Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009 10. Kad pagrįstų darbuotojų atleidimo ir pasaulinės finansų ir ekonomikos krizės sąsają, kaip nurodyta Reglamente (EB) Nr. 546/2009, Ispanijos valdžios institucijos teigia, kad metalo gaminių sektorius yra pagrindinis žaliavų tiekėjas įvairioms apdirbamosios pramonės šakoms, visų pirma laivų statybos, statybos ir automobilių pramonės sektoriams. Kaip anksčiau pripažino Komisija[6] ir jos tarnybos[7], visoje Europos Sąjungoje ekonomikos krizė visiems jiems stipriai pakenkė. Be to, tebegalioja argumentai, pateikti ankstesnėse su šiais sektoriais susijusiose EGF paraiškose [8], visų pirma dviejose su tuo pačiu sektoriumi susijusiose Ispanijos EGF paraiškose [9]. Pramonės gamybos indeksas (2010 = 100) Šaltinis: Eurostatas 11. Kaip matyti iš pirmiau pateiktos schemos, 2000–2007 m., t. y. prieš finansų ir ekonomikos krizę, vidutinis metinis pramonės gamybos augimo indeksas 28 ES valstybėse buvo maždaug 1,7 proc.; 2008 m. pirmąjį ketvirtį 28 ES valstybių narių indeksas pasiekė aukščiausią lygį (112,8). 2008 m. balandžio mėn. – 2009 m. balandžio mėn. 28 ES valstybėse narėse pramonės gamybos apimtis sumažėjo daugiau nei 22 procentinių punktų. Tačiau po to dvejus metus vyko palyginti dinamiškas gamybos atsigavimas. 2011 m. gegužės mėn. pramonės gamybos apimtis vėl ėmė mažėti. 2013 m. vidutinis ES pramonės gamybos indeksas buvo maždaug toks pat kaip 2003 m. 12. Iki 2007 m. Ispanijos vidutinis metinis pramonės gamybos augimo indeksas atitiko 28 ES valstybėse vyravusią tendenciją. Tačiau 2008 m. balandžio mėn. – 2009 m. balandžio mėn. pramonės gamybos apimtis Ispanijoje sumažėjo beveik 27 procentiniais punktais (penkiais punktais daugiau nei 28 ES valstybių vidurkis), ir nuo to laiko pramonės gamyba nebeatsigavo – jos apimtis beveik nuolat mažėjo. 2013 m. vidutinis Ispanijos pramonės gamybos indeksas yra panašus kaip 1994 m. 13. Ispanija – viena iš labiausiai nuo pasaulinės finansų ir ekonomikos krizės nukentėjusių valstybių narių. Dėl pasaulinės finansų ir ekonomikos krizės pramonės sektoriaus perspektyvos niūrios: sumažėjo metalo bei metalo gaminių paklausa ir gamybos apimtis. 2009 m., palyginti su ankstesniais metais, Ispanijos metalo produktų gamybos apimtis sumažėjo 23,3 proc., o per 2008–2013 m. laikotarpį – 36,6 proc. Metalo produktų (NACE 2 red. 25 skyrius) gamyba Ispanijoje (gamybos apimties indeksas 2010 m. = 100) Šaltinis: Eurostatas 14. Pramonės gamybos apimties mažėjimas paveikė užimtumą. Tad 2008–2012 m. Ispanija neteko apie 600 000 darbo vietų pramonės sektoriuje, iš kurių 150 000 – metalo produktų gamybos sektoriuje. Šios darbo vietos sudaro atitinkamai 24 proc. visų darbo vietų pramonės sektoriuje ir 35 proc. – metalo sektoriuje. 15. Valensijoje darbo vietų metalo sektoriuje prarasta dar daugiau. 2008 m. Valensijos metalo sektoriuje buvo 35 868 darbo vietos, o 2012 m. jų teliko 20 873. Šis sumažėjimas atitinka 43 proc. – tai 8 procentiniais punktais daugiau už nacionalinį vidurkį. Darbuotojų atleidimą ir darbo veiklos nutraukimą lemiantys įvykiai 16. Darbuotojų atleidimą nulėmė tai, kad dėl finansų ir ekonomikos krizės Valensijoje labai sumažėjo metalo gaminių gamybos apimtis. 2008–2012 m. laikotarpiu šio sektoriaus apyvarta sumažėjo 38,5 proc., todėl teko atleisti darbuotojų ir imtis kitų priemonių, pavyzdžiui, laikinai nutraukti darbą ir trumpinti darbo laiką. 17. Darbo vietos metalo sektoriuje Valensijos regione sudaro 7,4 proc. visų šalies darbo vietų šiame sektoriuje. Tačiau prarastos darbo vietos Valensijos regiono metalo sektoriuje sudaro 10 proc. visų šiame sektoriuje prarastų darbo vietų – tai rodo, kad Valensijos metalo įmones krizė paveikė stipriau nei vidutiniškai šalies mastu. Iš dalies taip nutiko todėl, kad Valensijos regiono metalo įmonės yra labai priklausomos nuo statybų sektoriaus. Tai, kad statybų sektorius šiame regione yra labai svarbus, buvo pažymėta ir ankstesnėse EGF paraiškose[10]. Tikėtinas darbuotojų atleidimo poveikis vietos, regioninei ar nacionalinei ekonomikai ir užimtumui 18. Ispanijos valdžios institucijos teigia, kad dėl darbuotojų atleidimo Valensijos metalo gaminių sektoriuje nedarbo padėtis regione toliau blogės. Nedarbo lygis Valensijos regione Šaltinis: Encuesta de población activa (EPA)[11] 19. Krizė Valensijos regiono užimtumą paveikė labai stipriai. Nedarbo lygis šiame regione sparčiai didėjo – nuo 9,6 proc. (2008 m. I ketv.) iki 28 proc. (2014 m. I ketv.). Ispanijos valdžios institucijos teigia, kad dėl metalo sektoriaus darbuotojų atleidimo jau dabar sudėtinga nedarbo padėtis šiame regione dar pablogės, nes metalo sektoriuje yra 25,4 proc. visų regiono pramonės sektoriaus darbo vietų. Be to, darbo vietų trūksta ir dėl krizės poveikio tradiciniams (žaislų, keramikos, avalynės ir statybos, taip pat tekstilės) sektoriams, kurie yra labai svarbūs regiono ekonomikai. EGF lėšomis buvo paremti darbuotojai, atleisti iš kiekviename minėtų sektorių veikiančių Valensijos regiono įmonių[12]. Tiksliniai paramos gavėjai ir siūlomi veiksmai Tiksliniai paramos gavėjai 20. Apskaičiuota, kad yra 300 reikalavimus atitinkančių paramos gavėjų, pasinaudosiančių priemonėmis. 21. Tikslinių paramos gavėjų skirstymas pagal lytį, pilietybę ir amžių: Kategorija || Tikslinių paramos gavėjų skaičius Lytis: || Vyrai: || 258 || (86,0 proc.) || Moterys: || 42 || (14,0 proc.) Pilietybė: || ES piliečiai: || 296 || (98,7 proc.) || Ne ES piliečiai: || 4 || (1,3 proc.) Amžiaus grupė: || 15–24 m. asmenys: || 9 || (3,0 proc.) || 25-29 metų || 70 || (23,3 proc.) || 30–54 m. asmenys: || 206 || (68,7 proc.) || 55–64 m. asmenys: || 15 || (5,0 proc.) || vyresni nei 64 m. asmenys: || 0 || (0,0 proc.) Siūlomų veiksmų tinkamumas 22. Prie individualių poreikių pritaikytos paslaugos, teiktinos atleistiems darbuotojams, yra šie veiksmai, kurie kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus vėl įtraukti į darbo rinką. – Įžanginiai ir informaciniai susirinkimai. Tai pirmoji visiems atleistiems darbuotojams skirta priemonė, apimanti: 1) bendrus informacinius susirinkimus ir individualius informacinius susitikimus, kuriuose aptariami įgūdžių ir mokymo reikalavimai; pristatomos konsultacinės ir mokymų programos; informuojama apie išmokas ir paskatas; 2) registracijos procedūrą. – Profesinis orientavimas. Tai apima darbuotojų, kurie naudojasi priemonėmis, profilio nustatymą ir prie individualių poreikių pritaikyto reintegracijos plano parengimą (I etapas), praktinius seminarus apie darbo paieškos metodus (II etapas), konsultavimą ir prie individualių poreikių pritaikytos paramos teikimo tolesnius veiksmus paramos įgyvendinimo laikotarpiu. – Įdarbinimas. Tam vietos ir regiono lygmeniu bus intensyviai ir aktyviai ieškoma užimtumo galimybių, pasitelkiant įdarbinimo tarpininkus ir tinkamo darbo paieškos priemones. Šia priemone siekiama palengvinti paramos gavėjams individualiai atliekamą darbo paiešką. Siekiant padėti darbuotojams individualiai ieškoti darbo, bus sukurta interneto svetainė su tam tikromis internetinėmis priemonėmis. – Mokymai. Šią mokymo priemonę sudarys įvairūs mokymo kursai: 1) Profesinis rengimas ir kvalifikacijos kėlimas. Profesinis rengimas pirmiausia bus vykdomas profesinių licencijų (pavyzdžiui, maisto tvarkymo) suteikimo srityje ir tuose sektoriuose ir srityse, kur yra ar numatoma įsidarbinimo galimybių, kaip antai maisto sektorius (maisto sauga, RVASVT[13], „6-sigma“[14] ir pan.), profesinės rizikos prevencijos ir kokybės kontrolė bei aplinkos standartai (ISO 9001[15], ISO 14000[16], EFQM[17] ir pan.), o kvalifikacijos kėlimo (t. y. profesinio rengimo sektoriaus viduje) tikslas bus gerinti mokymų dalyvių jau turimus įgūdžius. Kvalifikacijos kėlimas bus orientuojamas į būsimus metalo gaminių gamintojų poreikius, pvz., mokoma apie suvirinimo technikas (pvz., TIG, MIG / MAG suvirinimą[18], specialiąsias suvirinimo technikas); mechaninį projektavimą (2D ir 3D, CAD, CAD-CAM integravimo sistemas); aparatų ir įrangos diegimą; CNC staklių programavimą[19]. Numatyta, kad šiuose mokymuose dalyvaus apie 200 darbuotojų. 2) Universaliųjų įgūdžių ugdymas. Bus siūlomi mokymai, kuriais ugdomi įvairūs darbo našumą gerinantys įgūdžiai, pavyzdžiui, IKT, užsienio kalbų, verslo vadybos ir pan. Šiuose mokymuose turėtų dalyvauti 100 darbuotojų. 3) Mokymas darbo vietoje. Bendradarbiaujant su vietos įmonėms bus rengiami mokymai darbo vietoje, papildysiantys jau kitus profesinio mokymo ir perkvalifikavimo kursus. Paramos gavėjams tai suteiks galimybę mokytis natūralioje darbo aplinkoje, o šią priemonę įgyvendinančioms įmonėms – patikrinti kandidatų į laisvas darbo vietas profesinę kvalifikaciją. Numatyta, kad šiuose mokymuose dalyvaus 40 darbuotojų. – Verslumo skatinimas. Šios priemonės tikslas – padėti atleistiems darbuotojams, ketinantiems kurti savo verslą. Ją sudarys: 1) specialūs mokymai, apimsiantys tokius klausimus kaip verslo idėjos kūrimas, planavimas, galimybių studijų atlikimas, lėšų radimas ir pan., ir 2) individualus kuravimas per visą verslo steigimo procesą ir pagalba vykdant administracinius reikalavimus. Kuravimo paslaugomis mokymų dalyviai gali naudotis ir pasibaigus verslo kūrimo etapui. Darbuotojai, kuriems reikia gerinti verslo valdymo įgūdžius, galės dalyvauti atitinkamuose mokymuose, kurie bus rengiami pagal universaliųjų įgūdžių ugdymo programą. – Parama verslui steigti. Paramos gavėjai, kurie grįš į darbo rinką pradėdami savo verslą, gaus vienkartinę 3 000 EUR dydžio išmoką. Ši išmoka skirta padengti steigimo išlaidas. – Darbo paieškos išmoka. Paramos gavėjams pasiekus sutartų reintegracijos rezultatų gaires, jiems bus skiriama vienkartinė 300 EUR išmoka. – Su kelionėmis į mokymo vietą susijusių išlaidų padengimas. Priemonėje dalyvaujantys darbuotojai gaus išmoką, skirtą jų kelionės išlaidoms iš dalies padengti. Galutinė suma bus apskaičiuota pagal dalyvavimo dienų skaičių ir kelionės atstumą. Manoma, kad vidutiniškai dalyviai turėtų gauti 400 EUR. – Užimtumo skatinimo priemonė. Paramos gavėjams, grįžusiems į darbo rinką pagal darbo sutartis, kurių trukmė ne mažesnė kaip trys mėnesiai, išmokama vienkartinė 700 EUR darbo užmokesčio subsidija, kurios tikslas – skatinti (ypač vyresnio amžiaus paramos gavėjus) grįžti į darbą, ypač tuomet, kai siūlomos sąlygos yra ne tokios patrauklios kaip ankstesnėje darbo vietoje. 23. Siūlomi veiksmai yra aktyvios darbo rinkos priemonės, priskiriamos prie reikalavimus atitinkančios veiklos, kaip nustatyta EGF reglamento 7 straipsnyje. Šie veiksmai nepakeičia pasyvių socialinės apsaugos priemonių. 24. Ispanijos valdžios institucijos pateikė prašomos informacijos apie veiksmus, kurie susijusioms įmonėms yra privalomi pagal nacionalinės teisės aktus arba kolektyvines sutartis. Jos patvirtino, kad finansinė parama iš EGF nepakeis tokių veiksmų. Biudžeto sąmata 25. Numatomos bendros išlaidos sudaro 1 698 640 EUR, iš kurių prie individualių poreikių pritaikytoms paslaugoms skiriama 1 622 640 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 76 000 EUR. 26. Bendra iš EGF prašomos finansinės paramos suma yra 1 019 184 EUR (60 proc. visų išlaidų). Veiksmai || Numatomas dalyvių skaičius || Numatomos išlaidos vienam dalyviui (EUR) (*) || Bendros numatytos išlaidos (EUR); (% nuo visos sumos) (**) Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus) Įžanginiai ir informaciniai susirinkimai (Acogida) || 300 || 300 || 90 000 Profesinis orientavimas (Orientación profesional personalizada) || 300 || 750 || 225 000 Įdarbinimas: (Intermediación laboral) || 300 || 900 || 270 000 Mokymas (Formación) || 300 || 1 987 || 596 000 Verslumo skatinimas (Emprendimiento) || 30 || 1 638 || 49 140 Parama verslui steigti. (Incentivo a la constitución de negocios) || 20 || 3 000 || 60 000 Tarpinė suma (a): || || 1 290 140 (79,5 proc.) Išmokos ir paskatos (veiksmai pagal EGF reglamento 7 straipsnio 1 dalies b punktą) || || Darbo paieškos išmoka (Incentivo a la participación) || 300 || 300 || 90 000 Su kelionėmis į mokymo vietą susijusių išlaidų padengimas (Ayudas por desplazamientos) || 300 || 400 || 120 000 Užimtumo skatinimo priemonė (Incentivo a la reinserción) || 175 || 700 || 122 500 Tarpinė suma (b): || || 332 500 (20,5 proc.) Veiksmai pagal EGF reglamento 7 straipsnio 4 dalį 1 Parengiamoji veikla || || 0 2 Valdymas || || 58 000 3 Informavimas ir viešinimas || || 9 000 4 Kontrolė ir ataskaitų teikimas || || 9 000 Tarpinė suma (c): || || 76 000 (4,47 proc.) Visos išlaidos (a + b + c): || || 1 698 640 (*) Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje. (**) Bendra suma netiksli dėl suapvalinimo. 27. Su veiksmais, nurodytais lentelėje kaip veiksmai pagal EGF reglamento 7 straipsnio 1 dalies b punktą, susijusios išlaidos negali viršyti 35 proc. visų šioje dalyje nurodytų suderinto prie individualių poreikių pritaikytų paslaugų paketo išlaidų. Ispanijos valdžios institucijos patvirtino, kad šie veiksmai priklauso nuo aktyvaus tikslinių paramos gavėjų dalyvavimo darbo paieškose arba mokymosi veikloje. 28. Ispanijos valdžios institucijos patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, išlaidos neviršys 15 000 EUR vienam paramos gavėjui. Išlaidų tinkamumo finansuoti laikotarpis 29. Ispanijos valdžios institucijos prie individualių poreikių pritaikytas paslaugas tiksliniams paramos gavėjams pradėjo teikti 2014 m. birželio 20 d. Todėl 22 punkte nurodytiems veiksmams skirtoms išlaidoms bus galima skirti EGF finansinę paramą nuo 2014 m. birželio 20 d. iki 2016 m. birželio 20 d. 30. 2014 m. birželio 20 d. Ispanijos valdžios institucijos pradėjo patirti administracines išlaidas, susijusias su EGF įgyvendinimu. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms bus galima skirti EGF finansinę paramą nuo 2014 m. birželio 20 d. iki 2016 m. gruodžio 20 d. Iš nacionalinių ar Sąjungos fondų finansuojamų veiksmų papildomumas 31. Ispanijos valdžios institucijos patvirtino, kad minėti EGF finansuojami konkretūs veiksmai nebus remiami ir pagal kitas Sąjungos finansines priemones. 32. Pagrindiniai 2007–2013 m. ESF veiksmų programų, skirtų Valensijos autonominiam regionui, tikslai – skatinti darbuotojų mokymąsi visą gyvenimą ir mažinti mokyklos nebaigimo riziką, pagrindinį dėmesį skiriant labiausiai pažeidžiamiems asmenims ar asmenims, kuriems kyla socialinės atskirties pavojus, daugiausia jauniems darbuotojams arba vyresniems nei 45 m. darbuotojams, moterims ir neįgaliems asmenims. Nors kai kurios EGF priemonės galėtų būti panašios į ESF priemones, skirtumas yra: EGF priemonės yra išskirtinės ir specifinės (skirtos tam tikram sektoriui ir konkretiems gyventojams), pritaikytos prie individualių poreikių ir intensyviai įgyvendinamos. ESF ir EGF priemonių dubliavimo bus išvengta nuolat stebint ESF ir EGF veiksmus, kuriais siekiama panašių tikslų, ir susijusius darbuotojus. 33. Nacionalinio išankstinio finansavimo ar bendro finansavimo šaltiniai: 30 proc. viso biudžeto iš viešųjų lėšų skirs Generalitat Valenciana (Valensijos regiono autonominė vyriausybė) ir, visų pirma, SERVEF (autonominė vyriausybės viešoji įdarbinimo tarnyba), o darbdavių asociacijos „Federación Empresarial Metalúrgica Valenciana-FEMEVAL“ ir profesinės sąjungos UGT-PV ir CCOO-PV kartu finansuos 10 proc. viso biudžeto. Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis 34. Ispanijos valdžios institucijos nurodė, kad suderintas prie individualių poreikių pritaikytų paslaugų rinkinys buvo parengtas pasikonsultavus su socialiniais partneriais FEMEVAL, UGT-PV ir CCOO-PV, kurie 33 punkte nurodyti kaip finansavimo šaltiniai. 2013 m. trečiąjį ketvirtį socialiniai partneriai, susirūpinę dėl prarastų darbo vietų metalo sektoriuje, pranešė Valensijos įdarbinimo tarnybai (SERVEF), kad norėtų paremti paraišką dėl EGF paramos darbuotojams, atleistiems iš darbo metalo sektoriuje. Tuomet buvo surengta techninio pobūdžio susitikimų gruodžio mėn. (16 ir 23 d.), sausio mėn. (10 ir 28 d.) ir vasario mėn. (3 d.), kuriuose buvo aptartas paraiškos projektas, visų pirma, veiksmų turinys ir tvarkaraštis, taip pat funkcijų ir užduočių pasiskirstymas. Valdymo ir kontrolės sistemos 35. Paraiškoje pateiktas išsamus valdymo ir kontrolės sistemos aprašymas, kuriame nurodytos atsakingų institucijų pareigos. Ispanija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą. SERVEF bus vadovaujančiosios institucijos tarpininkė. Susijusios valstybės narės įsipareigojimai 36. Ispanijos valdžios institucijos pateikė visas būtinas garantijas, kad: – bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant; – buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų; – siūlomais veiksmais parama bus teikiama atskiriems darbuotojams ir ji nebus naudojama įmonėms arba sektoriams restruktūrizuoti; – siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo; – siūlomi veiksmai papildys struktūrinių fondų lėšomis finansuojamus veiksmus; – EGF finansinė parama atitiks procedūrines ir materialines Sąjungos taikomas valstybės pagalbos taisykles. POVEIKIS BIUDŽETUI Biudžeto pasiūlymas 37. EGF didžiausia metinė suma neturi viršyti 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa, 12 straipsnyje[20]. 38. Išnagrinėjusi paraišką dėl sąlygų, nurodytų EGF reglamento 13 straipsnio 1 dalyje, ir atsižvelgusi į tikslinių paramos gavėjų skaičių, siūlomus veiksmus ir numatomas išlaidas, Komisija, siekdama suteikti finansinę paramą pagal prašymą, siūlo iš EGF mobilizuoti 1 019 184 EUR sumą, t. y. 60 proc. bendrų siūlomų veiksmų išlaidų. 39. Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nurodyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punkte[21]. Susiję teisės aktai 40. Komisija, pateikdama pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateiks pasiūlymą perkelti 1 019 184 EUR sumą į atitinkamą biudžeto eilutę. 41. Kartu su pasiūlymu dėl sprendimo mobilizuoti EGF lėšas Komisija priims sprendimą dėl finansinės paramos kaip įgyvendinimo aktą, kuris įsigalios tą dieną, kai Europos Parlamentas ir Taryba priima siūlomą sprendimą mobilizuoti EGF lėšas. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška „EGF/2014/004 ES/Comunidad Valenciana, metalas“). EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[22], ypač į jo 15 straipsnio 4 dalį, atsižvelgdami į Europos Komisijos pasiūlymą, laikydamiesi 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punkte nustatytos tvarkos[23], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių ir padėti jiems vėl integruotis į darbo rinką; (2) EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa, 12 straipsnyje[24]; (3) 2014 m. kovo 25 d. Ispanija pateikė paraišką mobilizuoti EGF lėšas dėl darbuotojų atleidimo[25] iš 142 įmonių, vykdančių NACE 2 red. 25 skyriaus (Metalo gaminių, išskyrus mašinas ir įrenginius, gamyba)[26] veiklą Valensijos (ES52) NUTS 2 lygio regione ir ją papildė išsamesne informacija, kaip nurodyta Reglamento (ES) Nr. 1309/2013 8 straipsnio 3 dalyje. Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje; (4) todėl EGF lėšos turėtų būti mobilizuotos 1 019 184 EUR finansinei paramai pagal Ispanijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete EGF lėšos mobilizuojamos siekiant skirti 1 019 184 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 855. [2] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1.). [3] Pagal EGF reglamento 3 straipsnį. [4] Susijusių įmonių sąrašas ir iš kiekvienos įmonės atleistų darbuotojų skaičius pateiktas 1 priede. [5] 1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (OL L 225, 1998 8 12, p. 16). [6] COM (2009) 104 galutinis, 2009 2 25, Komisijos komunikatas „Kovos su automobilių pramonės krize veiksmai“. [7] Eurostatas,– leidinys „Statistics in focus“ Nr. 61/2011 apie pramonę, prekybą ir paslaugas, „Antrąjį 2011 m. ketvirtį ES 27 statybos veikla sumažėjo 16 proc., palyginti su prieškriziniu aukščiausiu lygiu“, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [8] Laivų statybos pramonė, žr.: „EGF/2010/006 PL/H. Cegielski-Poznan“, „EGF/2010/025 DK/Odense Steel Shipyard“ ir „EGF/2011/008 DK/Odense Steel Shipyard“. Statybos sektorius, žr.: „EGF/2011/006 ES/Comunidad Valenciana Construction“, „EGF/2011/009 NL/Gelderland Construction 41“, „EGF/2011/012 NL/Noord Brabant-Zuid Holland“ ir „EGF/2011/017 ES/Aragón Construction“. Automobilių pramonės sektorius, žr.: „EGF/2009/019 FR/Renault“, „EGF/2010/002 ES/Cataluña Automotive“ ir „2011/003 DE/Arnsberg and Düsseldorf Automotive“. [9] COM (2012) 451 dėl „EGF/2011/019 ES/Galicia Metal“ ir COM (2012) 620 dėl „EGF/2011/018 ES País Vasco Metal“. [10] „EGF/2011/006 ES Comunidad Valenciana, statyba“ COM (2012) 053, ir trys paraiškos dėl su statybos sektoriumi susijusių pramonės sričių: „EGF/2009/014 Comunidad Valenciana, keramika“ COM (2010) 216; „EGF/2010/005 ES Comunidad Valenciana, gamtinis akmuo“ COM (2010) 617 ir „EGF/2013/004 ES/Comunidad Valenciana, statybinės medžiagos“ COM (2013) 635. [11] EPA (Darbo jėgos tyrimas). http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Dėl statybos sektoriaus ir susijusių pramonės sričių žr. 10 išnašą; dėl tekstilės sektoriaus žr. paraiškas„EGF/2010/009 ES Comunidad Valenciana, tekstilė“ COM (2010) 613 ir „EGF/2013/008 ES Comunidad Valenciana, tekstilė“ COM (2014) 45; dėl avalynės žr. paraišką „EGF/2011/020) ES/Comunidad Valenciana, avalynė“ COM) (2012)) 204. [13] Rizikos veiksnių analizė ir svarbieji valdymo taškai [14] „Six Sigma“ – proceso gerinimo metodų ir priemonių rinkinys. [15] ISO 9001 nustatyti kokybės valdymo sistemai keliami reikalavimai. [16] ISO 14000 normos taikomos įvairiems aplinkos valdymo aspektams. [17] Europos kokybės vadybos fondo (EKVF) nustatytas modelis. [18] Suvirinimas volframo elektrodu inertinėse dujose (TIG suvirinimas), metalo suvirinimas inertinėse dujose / aktyviosiose dujose (MIG / MAG suvirinimas). [19] Kompiuterinio skaitmeninio valdymo (CNC) staklės. [20] OL L 347, 2013 12 20, p. 884. [21] OL C 373, 2013 12 20, p. 1. [22] OL L 347, 2013 12 20, p. 855. [23] OL C 373, 2013 12 20, p. 1. [24] OL L 347, 2013 12 20, p. 884. [25] Pagal EGF reglamento 3 straipsnio a dalį. [26] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1.). PRIEDAS Įmonės ir atleistų darbuotojų skaičius ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Iš viso įmonių: 142 || Iš viso atleistų darbuotojų: || 633 Iš viso savarankiškai dirbančių asmenų, kurių veikla nutrūko: || 0 Iš viso (darbuotojų ir savarankiškai dirbančių asmenų): || 633